Նոր կորոնավիրուսի բռնկումը Վրաստանում (2020)

**[[Վրաստան]]ում** **[[COVID-19 համավարակ|COVID-19֊]]**ի տարածումը սկսվել է 2020 թվականի փետրվարի 26-ին, երբ երկրում գրանցվել է COVID-19 կորոնավիրուսային վարակի առաջին դեպքը։ Վարակված է եղել Իրանից ժամանած Վրաստանի քաղաքացին։

Ըստ պաշտոնական վիճակագրության, սեպտեմբերի 16-ի դրությամբ Վրաստանում հաստատվել է 2758 դեպք, որից 1412-ը բուժվել է, 19 մահացել։

## Տարածման ժամանակագրություն
### 2020 թվականի փետրվար
Փետրուարի 26-ին, Վրաստանում արձանագրվել է կորոնավիրուսի առաջին դեպքը։

Փետրվարի 28-ին գրանցվել է կորոնավիրուսային վարակի երկրորդ դեպքը։ Պարզվել է, որ այն 31-ամյա կին է, որը Վրաստանի քաղաքացի է և ժամանել է Քութաիսիի միջազգային օդանավակայան Իտալիայից։

Փետրուարի 29-ին, Վրաստանում արձանագրվել է կորոնավիրուսի երրորդ դեպքը։

### 2020 թվականի մարտ
Մարտի 4-ին, Վրաստանի մեկ այլ քաղաքացու մոտ հայտնաբերել է վիրուսը։

Մարտի 5-ին արձանագրվել է կորոնավիրուսային վարակի 5 նոր դեպք։

Մարտի 7-ին հաստատվել է կորոնավիրուսային վարակի 13-րդ դեպքը։

Մարտի 9-ին հաստատվել է կորոնավիրուսային վարակի 15-րդ դեպքը։

Մարտի 10-ին Վրաստանում հաստատվել է COVID-19 կորոնավիրուսով վարակման ևս 8 նոր դեպք։

Մարտի 11-ին, COVID-19 վիրուսը ախտորոշվել է 12-ամյա երեխայի մոտ։ Նույն օրը կորոնավիրուս է հայտնաբերվել Վրաստանի շրջակա միջավայրի և գյուղատնտեսության փոխնախարար Յուրի Նոզաձեի մոտ։

Մարտի 12-ին հաստատվել է կորոնավիրուսային վարակի 25-րդ դեպքը։ Նույն օրը Իտալիայում առողջացել է կորոնավիրուսով վարակված Վրաստանի քաղաքացին։

Մարտի 14-ին հաստատվել է կորոնավիրուսային վարակի 5 նոր դեպք։ Նույն օրը Վրաստանում առաջին հիվանդը, որը վարակվել էր նոր տեսակի կորոնավիրուսով (COVID-19), առողջացել է։

Մարտի 15-ին Բաթումիում գրանցվել է կորոնավիրուսային վարակի առաջին դեպքը։ Նույն օրը, առողջացել է երկրորդ քաղաքացին։

Մարտի 18-ին հաստատվել են կորոնավիրուսային վարակի 8 նոր դեպք։

Մարտի 20-ին, Փոթիում, պարեկային ոստիկանությունը երկու քաղաքացու (ժամանել էին Գերմանիայից) բերման է ենթարկել ինքնամեկուսացման կանոնները խախտելու համար և նրանց բռնի կերպով բերման ենթարկել Աջարիայի կարանտինային գոտում։ Նույն օրը Վրաստանում արձանագրվել է կորոնավիրուսային վարակի 4 նոր դեպք։

Մարտի 21-ին հայտարարվել է վարակի հինգ նոր դեպքերի և վերականգնման մեկ դեպքի մասին։

Մարտի 22-ին, երրորդ հիվանդն է ապաքինվել կորոնավիրուսից և դուրս գրվել հիվանդանոցից։ Նույն օրը հայտարարվել է, որ նախնական արդյունքներով ևս 5 հիվանդ է ապաքինվել կորոնավիրուսից և դուրս գրվել Թբիլիսիի ինֆեկցիոն հիվանդանոցից։

Մարտի 22-ին Մառնեուլիում գրանցվել է վարակի մեկ դեպք։

Մարտի 22-ին արձանագրվել է կորոնավիրուսային վարակի 5 նոր դեպք, որոնցից մեկը անչափահաս։

Մարտի 23-ին Բաթումում 6 մարդ Է հոսպիտալացվել, որոնք բուժում են ստացել Բաթումիի ինֆեկցիոն հիվանդանոցում, նրանցից 5-ին տեղափոխել են կարանտինի գոտուց։

Մարտի 23-ին հաստատվել է կորոնավիրուսային վարակի ևս 7 նոր դեպք, 7 նոր դեպքից 4-ը կապված չեն վիրուսի ներքին տարածման հետ, նրանք Վրաստան են ժամանել ԱՄՆ-ից, իսկ նրանցից մեկը եղել է 15 տարեկան։

Մարտի 24-ին գրանցվել է վարակի 9 նոր դեպք։

Մարտի 25-ին գրանցվել է վարակի 5 նոր դեպք։

Մարտի 26-ին գրանցվել է վարակի 4 նոր դեպք։

Մարտի 27-ին գրանցվել է վարակի 4 նոր դեպք։

Մարտի 28-ին գրանցվել է վարակի 7 նոր դեպք։

Մարտի 29-ին գրանցվել է վարակի 1 նոր դեպք։

Մարտի 30-ին գրանցվել է վարակի 12 նոր դեպք։

Մարտի 31-ին գրանցվել է վարակի 7 նոր դեպք։

Ամբողջ ապրիլ ամսվա ընթացքում գրանցվել է 429 նոր դեպք, իսկ վարակից մահացել է 4 մարդ։

Ամբողջ մայիս ամսվա ընթացքում գրանցվել է 244 նոր դեպք, իսկ վարակից մահացել է 6 մարդ։

## Կառավարության միջոցառումներ
### 2020 թվականի մարտ
Մարտի 2-ից դպրոցներում և մանկապարտեզներում կորոնավիրուսի հնարավոր տարածումը կանխելու համար փակվել են բոլոր կրթական հաստատությունները։

Մարտի 6-ին Վրաստանը դադարեցրել է թռիչքները դեպի Իտալիա։

Մարտի 13-ին, Ադրբեջանը և Վրաստանը 10 օր փակել են ընդհանուր սահմանը բոլոր տրանսպորտային միջոցների համար՝ վարչապետ Ալի Ասադովի և Գեորգի Գահարիայի միջև հեռախոսազրույցից հետո։ Բացի այդ, ժամանակավոր սահմանափակումներ են մտցվել Ադրբեջանի քաղաքացիների համար Բաքու-Թբիլիսի և օտարերկրյա քաղաքացիների համար Թբիլիսի-Բաքու ուղղությամբ երկաթուղային ճանապարհորդության համար։

Մարտի 16-ից Ռուսաստանի Դաշնության հետ Վրաստանի սահմանին ժամանակավորապես դադարեցվել է քաղաքացիների տեղաշարժը։

Մարտի 16-ին հայտարարվել է, որ երկու շաբաթով արգելվում է մուտք գործել երկիր բոլոր օտարերկրյա քաղաքացիների համար։ Սահմանի փակման կարգադրությունը ուժի մեջ է մտել մարտի 18-ին՝ ժամը 00:00-ին: Նաև 18-ից արգելք է դրվել միկրոավտոբուսների տեղաշարժի վերաբերյալ։

Մարտի 19-ին որոշվել է փակել առևտրի օբյեկտները։

Մարտի 21-ին, կորոնավիրուսի հնարավոր տարածումը կանխելու համար, վրացական պաշտպանական ուժերը տեղափոխվել են զորանոցներ։

Մարտի 21-ին Վրաստանում, երկրում կորոնավիրուսների տարածման սպառնալիքի պատճառով, արտակարգ դրություն է հայտարարվել մինչև ապրիլի 21-ը։

Մարտի 23-ին, Վրաստանի կառավարությունը որոշում կայացրեց, համաձայն որի՝ արգելվում են այնպիսի միջոցառումներ, որոնք նախատեսում են հանդիպումներ ավելի քան 10 անձի չափով։ Բացի այդ, Վրաստանի կառավարության թիվ 181 հրամանի համաձայն, ուսումնական գործընթացի վերսկսումը նույնպես հետաձգվել է մինչև ապրիլի 21-ը արտակարգ դրության ավարտը։

Մարտի 23-ին հայտարարվել է կարանտին Մառնեուլում և Բոլնիսում, իսկ քաղաքապետարաններից մուտքն ու ելքը արգելվեց։

### Քաղաքացիների տարհանում
Մարտի 5-ին իրանա-ադրբեջանական սահմանին գտնվող Վրաստանի քաղաքացիներին տեղափոխել են երկիր։

Մարտի 10-ին Իտալիայից հատուկ չվերթով Վրաստան Է ժամանել Վրաստանի 156 քաղաքացի։

### Միջոցառումների չեղարկում
Մարտի 1-ից Վրաստանում ժամանակավորապես դադարեցվել են զանգվածային միջոցառումները։

Մարտի 10-ին կորոնավիրուսի տարածման կանխարգելման շրջանակներում Գարդաբանի քաղաքապետարանը հրաժարվել է տոնել «Նովրուզ Բայրամը»։

## Տես նաև
* COVID-19 համավարակ

## Ծանոթագրություններ

Կատեգորիա:COVID-19 համավարակ
Վրաստան